kardosdrur/scandi-wiki huggingface dataset:
Erik Paaske

Erik Johannes Paaske (født 21. august 1933 i Strandhuse ved Kolding – død 13. juni 1992 i København) var en dansk skuespiller og sanger.

Paaske var søn af cementstøber Frithjof Paaske og Johanne Dorthea Thomasson. Forældrene var viet i Nr. Bjert kirke i 1922, og Erik blev døbt i Sct. Nikolaj Kirke i Kolding. Paaske blev udlært som murer i Kolding i 1952. Derefter arbejdede han som sådan på Kolding-egnen i seks år samtidig med, at han supplerede indtægten ved at være gårdsanger og musiker ved bal. Hans hobby var at spille amatørkomedie.

Skuespilleren Søren Weiss overtalte Paaske til at tage til København for at indlede en skuespilleruddannelse, som han påbegyndte i 1958.

Erik Paaske gennemførte sin elevuddannelse i 1961 og opholdt sig de næste 13 år på Det Kongelige Teater. Herefter fik Paaske engagementer ved Folketeatret, Det Danske Teater, Aalborg Teater, Odense Teater og Nørrebros Teater. I 1975 optrådte han ligeledes i Cirkusrevyen, som han atter medvirkede i i 1985, 1986 og 1990.

Fra tv huskes Paaske nok især fra krimiserien Ka' De li' østers? (1967) og som redaktør Heilbunth i Livsens Ondskab (1971), men også på det musikalske område huskes Erik Paaske som en stor visekunstner med mange plader bag sig.

Paaske havde også stor teatersuccess som Tewje i "Spillemand på en tagryg", som han spillede tre gange i Aalborg, i Odense og på Nørrebros Teater.

I 1979 modtog Paaske Teaterpokalen. I 1984 modtog han LO's kulturpris.

Privat
Erik Paaske var fra den 23. december 1970 og frem til sin død gift med sekretær, fru Eva Margit Paaske, datter af arbejdsmand Holger Frich Jensen og kantinebestyrerske Agnes Nielsine Marie Jensen f. Blæsbjerg. Margit Paaske voksede op i Holstebro og blev efter ægtemandens død boende på Frederiksberg. Margit Paaske døde 2016 og ligger begravet ved sin mands side. Paaske levede hele sit voksne liv på Frederiksberg Allé 29. 

I sommeren 1992 afgik Erik Paaske ved døden af nyrekræft på Rigshospitalet, i en alder af 58 år. Han er begravet på Frederiksberg ældre kirkegård.

Film i uddrag 
 
 Det tossede paradis – 1962 som Børge
 Paradis retur – 1964 som Karl
 Sådan er de alle – 1968 som viktualiehandler
 Det er så synd for farmand – 1968
 Stormvarsel – 1968 som fiskesorterer
 Mig og min lillebror og Bølle – 1969 som TV-journalist
 Mordskab – 1969
 Den røde rubin – 1970 som Gunhilds bror
 Hovedjægerne – 1971

 Vinterbyøster – 1973 som stemmen bag Postmand Morten
 Thorvald og Linda – 1982 som proprietær Kjær
 Otto er et næsehorn – 1983 som ZOO-direktør
 Nissebanden - 1984 som Julemanden
 Walter og Carlo - yes, det er far – 1986 som Petterson, svensk gangster
 Pelle Erobreren – 1987 som forvalteren
 Ved vejen – 1988 som pastoren Linde
 Casanova – 1990 som Don Fefe
 Gøngehøvdingen – 1992 som Lensmanden Tyge Høeg.

Eksterne henvisninger 
 
 
 

Skuespillere fra Danmark
Sangere fra Danmark
Personer fra Kolding
Modtagere af Teaterpokalen
Personer døde af kræft
FN's klimapanel

FN's klimapanel hedder på engelsk IPCC, som står for Intergovernmental Panel on Climate Change. Det blev oprettet i 1988 som opfølgning på Brundtlandrapporten "Vores fælles fremtid".

Panelet udgiver på baggrund af gennemgang af den videnskabelige litteratur hvert femte-sjette år en opsummering indenfor forskning og viden om klimaændringer og virkningen deraf. Denne består af en rapport fra hver af de tre hovedarbejdsgrupper:

 Arbejdsgruppe I: Beskriver de videnskabelige aspekter af klimasystemet og klimaforandringer.
 Arbejdsgruppe II: Beskriver svagheder i de socio-økomomiske og naturlige systemer over for klimaforandringer, konsekvenser samt muligheder for tilpasning til kommende ændringer i klimaet.
 Arbejdsgruppe III: Beskriver muligheder for at begrænse udslip af drivhusgasser og andre muligheder for at afværge klimaforandring.

Ud over denne rapport udgiver FN's klimapanel også såkaldte specialrapporter, som uddyber specifikke emner. Den mest kendte af disse er 'SRES' fra 2000, Special Report on Emissions Scenarios (specialrapport om udledningsscenarier), som ud fra forskellige 'storylines' gennemgår de forskellige fremtidsscenarier, som ligger til grund for fremskrivninger af, hvordan klimaforandringerne kan udvikle sig.

Den fjerde rapport fra FN's klimapanel blev udgivet i 2007. Den talte om en fordobling af CO2-indholdet i atmosfæren i midten af århundredet, hvilket kan medføre temperaturstigninger på mellem 2 og 4,5 grader.

Den femte hovedrapport blev udgivet i 2013-14. 830 forskere fra over 80 lande deltog i arbejdet med den og trak på bidrag fra over 1.000 andre forskere. De foreløbige udkast til rapporten modtog over 140.000 kommentarer, der blev vurderet i arbejdet med den endelige rapport.

Den sjette hovedrapport skal være klar i 2022, men arbejdet blev påbegyndt i 2016. Den skal bygge på den forskning, der er blevet offentliggjort siden hovedrapport nr. fem.

Delrapport 3 fra 6. hovedrapport omhandler tiltag, der kan modvirke klimaændringer og blev fremlagt den 4. april 2022. Rapporten sagde, at menneskeheden har to et halvt år til at nå toppen af klimaudledningen, før de skal ned, hvis målet om maksimalt 1,5 graders temperaturstigning skal nås.

Den sammenfattende rapport − The Synthesis Report − blev udgivet den 20. marts 2023.

Referencer

Eksterne henvisninger 
 IPCC  Læs de sidste klimarapporter fra FN's Klimapanel – IPCC – Intergovernmental Panel on Climate Change.
 Om FN's klimapanel på DMI's hjemmeside 

Klimapolitik
Internationale organisationer
Modtagere af Nobels fredspris
Nobelprismodtagende organisationer
Etableret i 1988
The K Club

The K Club er en golfklub med tilhørende hotel i Kildare i Irland. Klubben har to 18-hulsbaner: Palmer Course og Smurfit Course. Begge er tegnet af Arnold Palmer. The K Club er hjemsted for den årlige turnering Smurfit European Open på Europatouren. I 2006 blev der spillet  Ryder Cup på Palmer Course.
Klubben ejer en lang række malerier af fuldblodsheste og værker af Jack Butler Yeats.

Eksterne henvisninger 
The K Club 

Golfklubber og -baner
Hoteller i Irland
Patrice Chéreau

Patrice Chéreau (født 2. november 1944 i Lézigné, død 7. oktober 2013) var en fransk instruktør, skuespiller og producer.

Chéreau er bedst kendt for sin opsætning af Nibelungens Ring i Bayreuth i 1976 – hundredåret for cyklussens premiere. Pierre Boulez dirigerede operaerne.

Film instrueret af Chéreau 

 Gabrielle (2005) 
 Son frère (2003) 
 Intimacy (2001)
 Ceux qui m'aiment prendront le train (1998)
 Dans la solitude des champs de coton (1996) (TV)
 La Reine Margot
 Wozzeck (1994) (TV)
 Le Temps et la chambre (1992) (TV)
 Contre l'oubli (1991)
 Hôtel de France (1987)
 La Fausse suivante (1985) (TV)
 L'Homme blessé (1983)
 Judith Therpauve (1978)
 La Chair de l'orchidée (1975)

Teaterstykker og operaer instrueret af Chéreau 

 Cosi fan tutte, opera af Mozart (2005) (operafestival i Aix-en-Provence) (TV)
 Phèdre, (2003) (TV)
 Wozzeck, opera af Alban Berg, (1994) (TV)
 Villa mauresque (1992)
 Le Temps et la chambre (1992) (TV)
 Hamlet (1990) (TV)
 La Fausse suivante (1985) (TV)
 Lucio Silla, opera af Mozart (1985) (TV)
 Peer Gynt, opera (1981) (TV)
 Lulu, opera af Berg, (1979) (TV)
 Nibelungens Ring (Der Ring des Nibelungen), operacyklus af Wagner ved Bayreuthfestspillene, Tyskland (1976-1980) (TV)
 Hoffmanns Eventyr (Les Contes d'Hoffmann), opera af Jacques Offenbach (1978) (TV)

Medvirkende i film 

 Le Temps du loup (2003) – Thomas Brandt
 Au plus près du paradis (2002) – Pierre
 Temps retrouvé (1999) – Marcel Proust (stemme)
 Lucie Aubrac (1997) – Max 
 Dans la solitude des champs de coton (1996) (TV) – Le dealer 
 Bête de scène (1994) – Le metteur en scène 
 Den sidste mohikaner (1992) – Gen Montcalm
 Adieu Bonaparte (1985) – Napoléon Bonaparte

Eksterne henvisninger 

 

Operainstruktører fra Frankrig
Teaterinstruktører fra Frankrig
Skuespillere fra Frankrig
César for bedste instruktør
Hanne Løye

Hanne Løye (født 19. november 1932 i Randers) er en dansk skuespillerinde.

Uddannet 1959 på Det kongelige Teaters Elevskole og rejste herefter til Odense Teater, hvor hun de næste fem år blev engageret, primært indenfor det klassiske repertoire.

Hun har også været tilknyttet Folketeatret, Gladsaxe Teater, Det ny Teater, Café Teatret og Det Danske Teater.

Fra tv huskes hun måske især for sin rolle som den private Realskoles forstanderinde, frk. Mikkelsen i Matador.

På filmsiden fik hun ikke så mange roller, dog huskes hun for sine små bemærkelsesværdige roller i Olsen-banden filmene, ofte som kapitalistens sekretær.

Privatliv

Hun var i 32 år gift med sceneinstruktør Palle Skibelund.

Filmografi

Eksterne henvisninger

Referencer 

Filmskuespillere fra Danmark
Personer fra Randers
Steve McClaren

Steve McClaren (født 3. maj 1961 i Fulford, England) er en tidligere engelsk fodboldspiller og senere træner. Han har tidligere stået i spidsen for Middlesbrough, FC Twente og VfL Wolfsburg, samt været landstræner for det engelske landshold.

Med FC Twente vandt han i 2010 det hollandske mesterskab.

Spillerkarriere 
Som aktiv spiller var han tilknyttet klubberne Hull City, Derby County, Lincoln, Bristol City og Oxford United.

Fodboldspillere fra England
Fodboldtrænere fra England
Fodboldspillere fra Hull City A.F.C.
Fodboldspillere fra Derby County F.C.
Fodboldspillere fra Lincoln City F.C.
Fodboldspillere fra Bristol City F.C.
Fodboldspillere fra Oxford United F.C.
Trænere for Englands fodboldlandshold
Il rè pastore

Il rè pastore (Kongen som hyrde), KV 208, er en opera af Wolfgang Amadeus Mozart til en italiensk libretto af Pietro Metastasio. Det er en opera seria. Operaen blev uropført den 23. april 1775 i Salzburg.

Dramatis personae
 Aminta, en hyrde, den retmæssige tronfølger i Sidon (sopran)
 Elisa, fønikisk hyrdinde (sopran)
 Tamiri, datter af den detroniserede tyran, Stratone (sopran)
 Agenore, sidonisk aristokrat (tenor) 
 Alessandro', konge af Makedonien (tenor)

Re pastore, Il
Re pastore, Il
Opera seria

Opera seria (italiensk: 'seriøs opera') er opera i den 'alvorlige' og 'seriøse' stilart indenfor italiensk opera (i modsætning til opera buffa: 'komisk opera') frem til romantikkens gennembrud indenfor operaen ca. 1830. Den dominerede i Europa fra 1720'erne og frem til ca. 1770.

Opera seria blev opført i Italien, i Habsburgernes Østrig, i Spanien, i England og både i Sachsen og andre tyske stater. 
Opera seria opførtes også i Frankrig. Her kaldtes dens modsætning opéra-comique. En betegnelse der senere dækkede opera med talt dialog. Som fx Bizets tragiske "Carmen".

Seria
Unitær matrix

I lineær algebra er en unitær matrix en n gange n kompleks matrix U, der opfylder

hvor  er identitetsmatricen og  er den Hermitisk adjungerede (også kaldet den konjugerede transponerede) af U. Kravet siger, at en matrix U er unitær, hvis den har en invers, der er lig med den Hermitisk adjungerede .

En unitær matrix i hvilken alle indgange er reelle er det samme som en ortogonalmatrix. Præcis som en ortogonalmatrix G bevarer det (reelle) indre produkt af to reelle vektorer,

opfylder en unitær matrix U, at

for alle komplekse vektorer x og y, hvor <.,.> nu er det Euklidiske indre produkt på . Hvis  er en n gange n-matrix er følgende udsagn ækvivalente:

 er unitær.
 er unitær.
Søjlerne i  danner en ortonomalbasis for  med hensyn til det Euklidiske indre produkt.
 er en isometri med hensyn til normen fra dette indre produkt.

Det følger af isometriegenskaben, at alle egenværdier af en unitær matrix er komplekse tal med absolut værdi 1 (de ligger på enhedscirklen med centrum 0 i det komplekse plan.) Det samme gælder determinanten.

Alle unitære matricer er normale, og spektralsætningen gælder derfor for dem. Det vil sige, at enhver unitær matrix U kan skrives på formen
,
hvor  er unitær og  er unitær og en diagonalmatrix.

For ethvert n, danner mængden af alle n gange n unitære matricer med matrixmultiplikation en gruppe.

Matricer
Haarlem

Haarlem er en by i den vestlige del af Nederlandene og hovedstad i provinsen Nordholland. Byen har  indbyggere.

Haarlem ligger ved Spaarne-floden. Byen blev sandsynligvis grundlagt i 900-tallet og fik købstadsrettigheder i 1245. 

I byen findes bl.a. Hollands ældste offentlige museum, Teylers Museum. Byen er ellers kendt for Sankt Bavo Kirken (Sint-Bavokerk) og Frans Hals Museum, et museum for kunst fra Den hollandske guldalder. 

Haarlem station er den ældste stationsbygning i Nederlandene.

Syd for byen ligger verdens største blomsterpark, Keukenhof.

Andet 
Kvarteret Harlem i New York er opkaldt efter denne nederlandske by.

Referencer 

Byer i Nord-Holland
Kommuner i Nordholland
Suzanne Vega

Suzanne Nadine Vega (født 11. juli 1959) er en amerikansk folk-rock forsanger og sangskriver.

I 2005 blev hun H.C. Andersen ambassadør

Album 
 Suzanne Vega (1985)
 Marlene On The Wall
 Small Blue Thing
 The Queen And The Soldier
 Solitude Standing (1987)
 Gypsy
 Luka
 Solitude Standing
 Tom's Diner (a cappella)
 Days of Open Hand (1990)
 Book Of Dreams
 Men In A War
 Tired Of Sleeping
 99,9° F (1992)
 99,9° F
 Blood Makes Noise
 In Liverpool
 When Heroes Go Down
 Nine Objects of Desire (1996)
 Caramel
 No Cheap Thrill
 World Before Columbus
 Tried And True (1998)
 Left Of Center
 Book And A Cover
 Songs in Red and Gray (2001)
 Last Year's Troubles
 (I'll Never Be) Your Maggie May
 Penitent
 Retrospective: The Best of Suzanne Vega (2003)
 Beauty and Crime (2007)
 Zephyr & I
 Ludlow Street
 New York Is A Woman
 Pornographer's Dream
 Frank & Ava
 Edith Wharton's Figurines
 Bound
 Unbound
 As You Are Now
 Angel's Doorway
 Anniversary
 Tales From the Realm of the Queen of Pentacles (2014)

Koncerter i Danmark 
 Fredag d. 7. juli 2000 på Midtfyns Festivalen.
 Torsdag d. 5. juli 2001 i Amager Bio (kun med bassisten Mike Visceglia).
 Mandag d. 25. februar 2002 i Pumpehuset.
 Mandag d. 17. juli 2006 i Train under Århus Jazzfestival.
 Tirsdag d. 7. august 2007 i Amager Bio.
 Mandag d. 8. november 2010 i Store Vega.
 Tirsdag d. 30. Juni 2015 Mølleparken, Sønderborg

Referencer

Eksterne henvisninger 

 SuzanneVega.com — Suzanne Vega's official website
 Suzanne Vega Documentary by Mooncusser Films & Christopher Seufert
 Vega.net Fansitescollective hosted by Suzanne herself
 Suzanne Vega photos and video
 GAFFApedia om Suzanne Vega  

Sangere fra USA
Sangskrivere fra USA
Singer-songwritere fra USA
Har spillet på Roskilde Festival
Rebildfesten

Ved Rebildfesten fejres hvert år den amerikanske uafhængighedsdag, 4. juli, i Rebild Bakker. Det menes at være den største fejring af 4. juli uden for USA.
Første gang Rebildfesten blev holdt, var i 1909 i forbindelse med Landsudstillingen i Aarhus.
Siden 1912 har Rebildfesten været afholdt i Rebild Bakker. I 2018 skønnedes det, at omkring 1500 mennesker deltog.

I 2022 var 110-års jubilæet for rebildfesterne endvidere sammenfaldende med, at man netop rent konkret afholdt fejring nr. 100 af USA's uafhængighedsdag i Rebild.

Se også 
Rebildfesten på artiklen Folkefest

Kilder

Eksterne henvisninger 
Rebildfesten – officiel hjemmeside.

Mærkedage
Rebild Bakker
Afbytning (skak)

En foretage afbytning, ofte forkortet til bytning, er i skakspillet gensidigt at slå en eller flere brikker, som enten er af samme type eller som anses for at have samme værdi. 

En simpel afbytning sker, når en bonde slår en af modstanderens bønder og den umiddelbart efter selv bliver slået, eller – hvad der i denne sammenhæng er det samme – må se en af sine "kollegaer" blive slået. Resultatet af en afbytning er derfor, at der er to brikker mindre på brættet, men alt andet lige er stillingen ikke ændret herved. Tilsvarende gælder for andre gensidige slag af ens brikker, idet man taler om dronningafbytning, tårnafbytning etc. Det vil også være afbytning, når den ene spiller mister en springer og den anden spiller mister en løber, fordi disse brikker i mange tilfælde har samme værdi.

Formålet med at foretage afbytning kan være et eller flere af følgende:
 Når antallet af brikker bliver mindre, kan kompleksiteten i spillet falde, selvom det ikke altid er tilfældet. Men færre brikker betyder på sigt mindre interaktion og færre brikker at skulle beskytte.
 Der kan være tale om at afbytte brikker for at give de tilbageværende bedre plads og udfoldelsesmuligheder
 Selvom afbytning er neutral med hensyn til materiale, kan initiativtageren vurdere, at der opnås andre fordele af taktisk eller strategisk art. Eksempler herpå kan være, at spilleren kommer til at besidde et løberpar, at spilleren kommer til at beherske en åben linje etc. 
 Hvis en spiller allerede har vundet materiale, vil afbytning af yderligere brikker ofte forstørre hans fordel. 

Når tilstrækkeligt mange brikker er afbyttet, vil spillet overgå til sin sidste fase: Slutspillet.

Se også 
 Offer – om frivilligt at miste brikker.
 Materialegevinst – om tvangsmæssigt at vinde brikker fra modstanderen.

Skakterminologi
Peder Bodilsen

Peder Bodilsen (død tidligst 1142) var en sjællandsk stormand. Han stiftede Skovklosteret, som senere blev til Herlufsholm, og først hed klosteret Sankt Peders kloster.

Hans far er ukendt; hans mor Bodil spekuleres at have tilknytning til kongeslægten. Peder havde brødrene Hemming og Jørgen.

I 1123 foranledigede han oprør for at sikre cølibatets overholdelse blandt præsterne. Med vold og drab forsøgte han at gennemtvinge cølibatet.  

Efter Magnus den Stærkes mord på sin fætter Knud Lavard i Haraldsted Skov (januar 1131) var Peder Bodilsen og andre af den myrdede Knud Lavards venner aktive for at ophidse til hævn over Magnus' og hans medskyldige. Peders kapellan Nothold blev biskop af Ribe efter slaget ved Fodevig, der afsluttede den borgerkrig, der fulgte mordet.

I 1135 stiftede han sammen med sin mor og sine brødre et benediktinerkloster, St. Peders Kloster, i Næstved. Han oprettede her Næstved Latinskole, der fungerede frem til 1739. Han sluttede sig siden til biskoppen i Roskilde, Eskil, da denne (o. 1137) fik sjællænderne til at rejse sig mod Erik Emune, som Peder tidligere altså havde støttet i borgerkrigen, og fordrive ham fra Sjælland. Mod den tilbagevendte konges ønske udvirkede Peder Bodilsen, at Eskil blev Assers efterfølger på Lunds ærkebispestol i 1137.

Hvideslægten havde støttet kongen i det sjællandske oprør og stod dermed i opposition til Eskil og Peder. Saxo skriver, at Peder i 1136 på Sjællands landsting – uden held – prøvede at få fradømt Hviderne deres ejendom.

Peder Bodilsen levede endnu i begyndelsen af 1142, men antages at være død enten dette eller et af de nærmest følgende år, 30. april.

Med sin hustru Unne havde han 3 sønner: Jørgen, Knud og Job/Jon.

På Hjultorvet i Næstved findes en rytterstatue, der forestiller Peder Bodilsen. Statuen er Danmarks mindste, og den er en borgergave, som blev opsat ved byens 800 års jubilæum som købstad i 1935.

Galleri

Referencer 

Danskere i 1100-tallet
Personer i Dansk Biografisk Leksikon
Apollo 1

Apollo 1 var en amerikansk rumkapsel, der blev ødelagt af en brand d. 27. januar 1967 på startrampen under en øvelse.

Besætningen var de astronauter, der var blevet valgt til den første Apollo-mission, og alle tre døde under ulykken: Gus Grissom, Edward White og Roger Chaffee.

Den 27. januar 1967 begyndte det at brænde i kommandomodulet på toppen af en Saturn IB-raket. Alle tre astronauter omkom. NASA konkluderede, at branden startede ved en elektrisk kortslutning og blev næret af en atmosfære på 100% ilt i kommandomodulet. De tre astronauter kunne ikke få lugen på kommandosektionen op, da lågen åbnede indad, og trykket i kommandosektionen grundet branden var for højt.

Efter branden blev der foretaget flere ændringer i opbygningen af kommandomodulet med mindre brændbare materialer, 21% ilt-atmosfære og en enklere åbne-mekanisme i lugen.

Apollo-programmet
Begivenheder i 1967
Brande
Rumfartsulykker
Naver

Naver har flere betydninger: 

 Naver (værktøj) – kaldes også Nav, Navbor, Naverbor evt. Skebor (efter udseende)
 Naver (håndværker) – betegner en Skandinavisk håndværker på valsen
 Naver, kort navn for Rasmus Navers Forlag
 Näver – birkebark, se: barksløjd

Ekstern henvisning 
 Ordbog over det Danske Sprog
Kim Vilfort

Kim Vilfort (født 15. november 1962 i Valby) er en dansk tidligere professionel fodboldspiller, der spillede 77 kampe for landsholdet. Han er således blandt de 15 spillere, der har spillet flest landskampe.

Kim Vilfort er student fra Gammel Hellerup Gymnasium og er uddannet lærer.

I 1991 fik han æren af at blive udnævnt til Årets Fodboldspiller i Danmark (sammen med Peter Nielsen), og det var endda året før han blev Europamester.

Kim fik sin landsholdsdebut 5. oktober 1983 og sluttede i 1996. Han scorede 14 mål – og ét af dem kender de fleste fodboldelskere, for det var i finalen i Göteborg mod Tyskland ved EM i 1992

Han startede sin karriere i Skovlunde IF og kom siden til Boldklubben Frem. Han var også en kort overgang forbi Lille. Han skiftede i 1986 til Brøndby IF, hvor han spillede i 12 år. Han sluttede den 1. maj 1998 med et flyvende hovedstødsmål som punktum for en stor karriere, hvor han var kendt som en fornuftig og fair spiller. På linje med Bjarne Jensen karakteriseres Kim Vilfort af de fleste som Mr. Brøndby.

Kim Vilfort blev så populær i Brøndby IF at Brøndby Stadion blandt klubbens fans fik tilnavnet Vilfort Park. Han er den dag i dag stadig tilknyttet Brøndby IF's talentudvikling som talentchef.

Hæder

Personlig Hæder 
Årets Fodboldspiller i Danmark: 1991
Årets spiller i Brøndby: 1991
Århundredets spiller: 2014

Referencer

Eksterne henvisninger 
 

Fodboldspillere fra Danmark
Fodboldspillere fra Skovlunde IF
Fodboldspillere fra Boldklubben Frem
Fodboldspillere fra Brøndby IF
Fodboldspillere fra Lille OSC
Årets Fodboldspiller i Danmark
Fodboldlandsholdsspillere fra Danmark
Personer fra København
Studenter fra Gammel Hellerup Gymnasium
Deltagere ved det europæiske mesterskab i fodbold 1988
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Herning Bibliotekerne

Herning Bibliotekerne er lokalt folkebibliotek i Herning. Med sine fem lokalbiblioteker i Hammerum, Sunds, Aulum, Kibæk og Vildbjerg dækker Herning Bibliotekerne biblioteksbetjeningen for kommunens 83.600 indbyggere fordelt på 1323 km². Herning Bibliotekerne er samtidig centralbibliotek for 19 kommunebiblioteker i regionen.

Den 30. august 2014 åbnede et nyt hovedbibliotek i Herning bymidte. Det betød, at 40 års bibliotekshistorie på Brændgårdvej var forbi. Biblioteket i Herning er i dag 5.914 m², hvoraf ca. 4600 m² er brugerareal, 300 m² er mødelokaler og 670 m² går til kontorfaciliteter. 214 m² er café og forpagtes af Café Aroma.  

Bygherre:Herning Kommune - By, Erhverv og Kultur
Arkitekt: Kristian H. Nielsen i samarbejde med GPP Arkitekterne a/s
Ingeniør: Rambøll Herning
Hovedentreprenør: CC Contractor a/s

Kunst på Herning Bibliotekerne 
Frise + "Fordybet" af Kasper Sonne
Udendørs frise af Hesselholdt og Mejlvang
Udsmykning af børnebiblioteket BøH-landet af Hanne Bartholin

Eksterne henvisnger 

Bibliotekets officielle hjemmeside.
Biblioteket i Herning// film
Herning Bibliotekerne på facebook

Folkebiblioteker i Danmark
Centralbiblioteker
Bibliotekerne
Bibliotekerne